สวัสดีค่ะ สำหรับภาพต่อไปนะคะ ก็จะเป็นเกี่ยวกับก๋วยเตี๋ยวนะคะ ภาพนี้มีทั้งหมดสิบแปดภาพย่อยๆ ด้วยกันนะคะ เริ่มจาก ภาพที่หนึ่งนะ เราเห็นอะไร เราเห็นผู้ชายคนหนึ่งนะคะ ที่มีลักษณะยังไงผิวสีแทนนะ ผมสั้นแล้วก็ใส่เสื้อยืดเนอะ เป็นเสื้อเชิ้ตลักษณะเป็นเสื้อเชิ้ตที่มีคอปกนะคะ เสื้อเชิ้ตแขนสั้นแล้วมีที่มีกระเป๋าอยู่ที่หน้าอกด้านซ้ายนะคะ เขากำลังทำท่าคิดใช่ไหม เขายกมือขึ้นมาข้างหนึ่งนะ เอามาชี้ที่หน้าของตัวเอง หรือว่าเอามาชี้ที่หัวของตัวเองแล้วทำท่าคิดใช่ไหม เขากำลังคิดในความคิดของเขามีภาพอะไรคะ มีภาพชามก๋วยเตี๋ยวหนึ่งชามเนอะ แล้วก็มีตะเกียบอยู่หนึ่งคู่นะคะ เป็นก๋วยเตี๋ยวที่ร้อนๆ อยู่เนอะ ก๋วยเตี๋ยวพึ่งสุกใหม่ๆ ก๋วยเตี๋ยวที่กำลังร้อนอยู่นะคะ ผู้ชายคนนี้รู้สึกยังไง เขารู้สึกหิวใช่ไหม ผู้ชายคนนี้หิวข้าว เขาอยากจะกินข้าวแต่ในความคิดของเขา คือเขา คิดว่าจะเขาจะไปกินก๋วยเตี๋ยวเนอะ เพราะเห็นในภาพความคิดเป็นภาพชามก๋วยเตี๋ยวหนึ่งชาม ตะเกียบหนึ่งคู่แล้วก็มีควันคือก๋วยเตี๋ยวที่พึ่งทำเสร็จใหม่ๆ นะ ดูน่ากิน

ภาพที่สอง ภาพที่สองก็คือผู้ชายคนนี้ใช่ไหมคะ ที่เราพูดถึงคนที่กำลังหิวอยู่ เขาหิว เขาก็เลยเดินไปคุยกับเพื่อนเนอะเพื่อนผู้ชายของเขาอีกคนหนึ่งนะ ลักษณะดูแล้วอายุก็ใกล้เคียงกันนะคะ ดูแล้วแบบเป็นผู้ชายวัยหนุ่มอายุใกล้กัน เพื่อนของเขามีลักษณะคล้ายๆ เขาใช่ไหมคะ ผมสั้นแล้วก็มีผมตั้งด้วยเหมือนใส่เจลใส่เยลนะ มีผมตั้งแล้วก็ใส่เสื้อยืดแขนสั้นนะคะ เขากำลังพูดคุยกันใช่ไหมคะ ก็เพื่อนของเขาอาจจะถามว่า เออหิวข้าวจังเลยอะ ไปกินก๋วยเตี๋ยวกันดีกว่า ไปหาอะไรกินกันไหม ไปหาก๋วยเตี๋ยวกินกันดีกว่านะคะ แล้วเพื่อนของเขาก็น่าจะตอบตกลงใช่ไหม เพราะว่าหน้าตายิ้มแย้มก็พูดคุยกันด้วยความยิ้มแย้มใช่ไหมคะ ในภาพเราก็เห็นผู้ชายคนแรกใช่ไหมที่เราพูดถึง ผู้ชายคนที่หิวก๋วยเตี๋ยว ในภาพความคิดเขาก็จะเป็นชามก๋วยเตี๋ยวใช่ไหมคะ แล้วก็ตะเกียบแล้วก็มีไอร้อน มีความร้อนจากก๋วยเตี๋ยวเนอะ ก็คือก๋วยเตี๋ยวที่พึ่งเสร็จใหม่ๆ พึ่งทำเสร็จใหม่ๆ นะ เพื่อนชวนใช่ไหมคะ ชวนเพื่อนไปกินก๋วยเตี๋ยวด้วยกัน ก็บอกว่าไปกิน ไปหาอะไรกินกันไปกินก๋วยเตี๋ยวกันเถอะ

ภาพต่อมา ภาพที่สามนะ ภาพนี้ก็เห็นผู้ชายทั้งสองคน แต่เป็นภาพแบบมุมกว้างใช่ไหมคะ เราเห็นการแต่งตัวของผู้ชายทั้งสองคน คนด้านซ้ายนะ ก็เป็นผู้ชายผมสั้นใช่ไหมที่มีผมหน้าที่ใส่เยลตั้งขึ้นไปนะ เขาใส่กางเกงขายาวสีขาวใส่เสื้อยืด เสื้อเชิ้ต เสื้อยืดนะแขนสั้นสีขาว แล้วก็ใส่รองเท้า ก็จะเห็นรองเท้า แล้วก็ด้านขวาก็เป็นผู้ชายคนที่เราพูดถึงคนที่หิวข้าวใช่ไหม คนที่เขาไปชวนเพื่อนเขาไปกินข้าว เขาผมสั้นใช่ไหมคะ ผิวสีแทนผมดำนะผมสั้นผิวสีแทนแล้วก็ใส่เสื้อเชิ้ตแขนสั้นนะคะ แล้วก็ใส่กางเกงขายาวสีดำและใส่รองเท้านะคะ เขากำลังชี้มือใช่ไหม ผู้ชายคนนี้กำลังชี้มือไปด้านหน้านะคะ แล้วก็เพื่อนของเขาเดินตามมาข้างหลัง เขากำลังเดินคุยกันใช่ไหม เดินไปหาร้านก๋วยเตี๋ยว เดินคุยกัน เดินไปหาร้านก๋วยเตี๋ยว เขาอยากกินก๋วยเตี๋ยวนะคะ

ภาพที่สี่ ภาพที่สี่ก็คือเห็นภาพอะไรคะ ภาพของร้านก๋วยเตี๋ยวร้านหนึ่งนะ ที่ตั้งอยู่บนริมถนนนะ เป็นร้านก๋วยเตี๋ยวรถเข็นใช่ไหม ไม่ได้เป็นอยู่ในร้านอาหาร เป็นร้านรถเข็นที่อยู่ข้างทางอยู่ข้างถนนนะคะ ในภาพก็จะเห็นแม่ค้าคนหนึ่งที่ยืนอยู่ข้างหลัง ข้างหลังรถเข็นอะ รอลูกค้านะคะ ก็มีภาพโฆษณาเป็นภาพชามก๋วยเตี๋ยวชามใหญ่ใช่ไหม อยู่ด้านหน้านะคะ เราก็จะเห็นเป็นชามก๋วยเตี๋ยวแล้วมีเส้นก๋วยเตี๋ยวนะ ส่วนบนรถเข็นก็จะมีชามที่ตั้งอยู่ใช่ไหมเป็นชามเปล่านะ สำหรับไว้ใส่ก๋วยเตี๋ยว เราเห็นชามเปล่าตั้งอยู่กี่ใบ หนึ่ง สอง สาม สี่ ห้านะ ห้าใบ มีชามก๋วยเตี๋ยวอยู่ห้าใบด้วยกันตั้งอยู่นะคะ และตรงกลางก็จะเป็นเหมือนกับหม้อก๋วยเตี๋ยวนะคะ เป็นไว้แบบพวกน้ำซุป พวกอะไรอย่างเงี้ย เป็นหม้อใหญ่ๆ นะ สำหรับปรุงก๋วยเตี๋ยวนะคะ ส่วนแม่ค้าก็ยืนอยู่ด้านหลัง แม่ค้ามัดผมจุกเนอะ มัดผมขึ้นไป รวบผมขึ้นไปนะ เราจะเห็นเป็นผมจุกดำๆ อยู่ด้านหลัง ส่วนด้านขวาใช่ไหมคะ เราก็จะเห็นภาพโต๊ะพับนะ เป็นโต๊ะแบบง่ายๆ เราเห็นอยู่แค่ครึ่งเดียวนะคะ เป็นโต๊ะสำหรับนั่งทานก๋วยเตี๋ยวนะคะ รีบทานแล้วก็รีบไปใช่ไหม ดูแล้วแบบไม่ค่อยน่านั่งนานเท่าไหร่นะ เป็นโต๊ะแบบง่ายๆ โอเค แล้วก็ทบทวนนะคะ เราก็เห็นร้านก๋วยเตี๋ยวใช่ไหม เป็นร้านรถเข็นที่อยู่บนถนนริมถนนนะคะ ริมทางริมทางเดินนะคะ ซึ่งเราจะเห็นขอบฟุตบาทด้วยใช่ไหม เป็นริมถนนแล้วก็แม่ค้าก็ยืนรอขายอาหารขายก๋วยเตี๋ยวอยู่นะคะ แล้วก็จะเห็นชามก๋วยเตี๋ยวอยู่ห้าชามด้วยกัน และตรงกลางก็เป็นหม้อน้ำซุปหม้อก๋วยเตี๋ยวนะคะ ส่วนด้านมุมซ้ายใช่ไหมก็จะเห็นผู้ชายสองคนใช่ไหมคะ ที่เดินมาเจอร้านก๋วยเตี๋ยวแล้ว เขามองด้วยความดีใจใช่ไหม โอเค เจอแล้ว ร้านนี้แหละที่จะกินก๋วยเตี๋ยวกัน

ภาพที่ห้า ก็เป็นภาพที่ผู้ชายทั้งสองคนใช่ไหมคะ ชายคนซ้ายอธิบายไปแล้วนะคะ ใส่เสื้อเชิ้ตแขนสั้นใช่ไหมแล้วก็กางเกงขายาวสีขาว เขามีผมสั้นแล้วก็ผมหน้าเขาเนี้ยใส่เยลด้วย ทำให้ผมตั้งนะคะ ส่วนผู้ชายคนขวามือก็ใส่เสื้อเชิ้ตเหมือนกัน เสื้อเชิ้ตแขนสั้นกางเกงขายาวสีดำนะคะ เป็นผมสั้นแบบธรรมดานะไม่ได้ใส่เยลผมสั้นธรรมดา เขากำลังเดินไปนะคะ ไปหาที่นั่งใช่ไหม ลักษณะที่นั่งเป็นยังไงคะ เห็นโต๊ะหนึ่งตัวใช่ไหม โต๊ะหนึ่งตัว แล้วก็มีเก้าอี้สองตัว เป็นเก้าอี้แบบง่ายๆ โต๊ะแบบง่ายๆ นะไว้สำหรับตั้งอยู่ริมข้างทาง ซึ่งโต๊ะแบบนี้ก็คือเก็บง่ายด้วยใช่ไหม บนโต๊ะก็จะมีพวกเครื่องปรุงต่างๆ ใช่ไหมคะ เครื่องปรุงของก๋วยเตี๋ยวนะ เพราะว่าบางคนอาจจะชอบรสชาติแตกต่างกัน ก็จะมีเครื่องปรุงไว้ให้บริการนะ อาจจะมีน้ำปลา มีน้ำตาล มีน้ำส้มนะคะ มีพริกไทย แล้วอาจจะพวกกระดาษทิชชู่ หรือมีไม้จิ้มฟันด้วย แต่บนโต๊ะนี้เราก็พูด เราเห็นไม่ชัดใช่ไหมคะ เราก็แต่มันคือเครื่องปรุงนั้นแหละ

ภาพที่หก ก็เห็นผู้ชายสองคนใช่ไหมคะ เขานั่งลงที่เก้าอี้แล้วนะ ในภาพก็มีโต๊ะหนึ่งตัวใช่ไหมคะ แล้วบนโต๊ะก็มีเครื่องปรุง แล้วก็ผู้ชายคนที่ใส่กางเกงขายาวสีขาวนั่งอยู่ด้านซ้ายใช่ไหม แล้วคนที่ใส่กางเกงขายาวสีดำนั่งอยู่ด้านขวา เขาทั้งสองคนนั่งรอแล้วนะ คือหาที่นั่งได้แล้วนั่งรออยู่ที่โต๊ะก๋วยเตี๋ยว ที่เก้าอี้ก๋วยเตี๋ยว และผู้ชายคนที่ใส่กางเกงสีดำก็ยกมือขึ้นใช่ไหมคะ ยกมือขึ้นเหมือนกับว่าเรียกแม่ค้าว่าจะสั่งอาหารจะสั่งก๋วยเตี๋ยวแล้วนะ ก็เลยยกมือเรียกแม่ค้านะคะ อาจจะตะโกนเรียกแม่ค้า เออแม่ค้าสั่งก๋วยเตี๋ยวหน่อย

ภาพที่เจ็ดนะคะ ก็เป็นภาพที่คล้ายๆ กับของเดิม เมื่อกี้คือว่ามีผู้ชายสองคนที่นั่งรออยู่ที่ร้านก๋วยเตี๋ยวนะ และแม่ค้าก็มายืนอยู่ตรงกลางใช่ไหมมายืนอยู่ตรงกลางเพื่อ เพื่อที่จะรับออเดอร์ใช่ไหม รับว่าโอเคจะสั่งอะไรใครจะสั่งอะไรบ้าง คนที่ใส่กางเกงสีดำสั่งก่อน เขาสั่งก๋วยเตี๋ยวน้ำนะคะ เป็นรูปในรูปความคิดเขาคือเป็นรูปชามก๋วยเตี๋ยวหนึ่งชามใช่ไหมที่เป็นก๋วยเตี๋ยวนำ้นะ น้ำเต็มถ้วยเลยแล้วก็ร้อนๆ แบบใหม่ๆ น่ากินใช่ไหมคะ ก็สั่งแม่ค้าบอกว่า แม่ค้า เอาก๋วยเตี๋ยว ก๋วยเตี๋ยวน้ำชามหนึ่ง แล้วก็แม่ค้าก็ยืน ยืนฟังนะแม่ค้ายืนหันหน้าไปทางด้านคนที่ใส่กางเกงสีดำ หันหน้าไปหาแล้วก็ฟังว่าโอเคเขาสั่งอะไร

ภาพที่แปด ภาพที่แปดก็เพื่อนของเขาที่มาด้วยใช่ไหมคะ ก็เริ่มสั่งก๋วยเตี๋ยวเหมือนกัน เพื่อนของเขาสั่งก๋วยเตี๋ยวแห้งนะ เป็นก๋วยเตี๋ยวแห้ง ในรูปความคิดเขาก็จะเป็นชามก๋วยเตี๋ยว แล้วก็มีเส้นก๋วยเตี๋ยวที่มีลักษณะแห้งๆ อยู่นะ ไม่มีน้ำนะคะ ก็เป็นแบบร้อนๆ ใหม่ๆ น่ากิน ภาพนี้ก็คือแม่ค้าเนี่ย ก็หันหน้ามาทางซ้ายใช่ไหม หันมาฟังผู้ชายที่ใส่กางเกงสีขาวนะ ที่ใส่กางเกงขายาวสีขาวหันมาฟังว่า โอเคสั่งอะไร ผู้ชายคนนี้ก็จะสั่งว่า เออแม่ค้า ผมเอาก๋วยเตี๋ยวแห้งชามหนึ่ง

ภาพที่เก้านะคะ ภาพที่เก้าเราก็จะเห็นแก้วน้ำสองใบใช่ไหม เป็นแก้วเปล่าที่มีน้ำแข็งเปล่าใส่อยู่ในแก้วแล้วก็มีหลอด มีหลอดใส่อยู่ในแก้วมีหลอดแก้วละหนึ่งอันนะคะ ก็เป็นมือของแม่ค้านี้แหละ ที่หยิบเอาแก้วน้ำมาสองใบเอามาตั้งไว้ที่โต๊ะของลูกค้า

ภาพที่สิบนะคะ ภาพที่สิบก็ แก้วน้ำสองใบตั้งอยู่บนโต๊ะเรียบร้อยแล้วใช่ไหมคะ ตอนแรกไม่มีน้ำใช่ไหมคะ มีแต่น้ำแข็งเปล่า แต่ตอนนี้ก็จะเห็นภาพที่มีน้ำแก้วแรกคือด้านซ้ายเนี่ย มีน้ำเต็มแล้วใส่น้ำอัดลมเรียบร้อยแล้ว แล้วก็แก้วขวาก็กำลัง กำลังมีคนเทน้ำอัดลมใส่ลงไปในแก้วอยู่นะคะ ในรูปเราก็จะเห็นเป็นรูปกระป๋อง กระป๋องน้ำอัดลมใช่ไหมคะ อาจจะเป็นน้ำโค้ก น้ำสไปรต์ อะไรอย่างงี้ก็ได้นะคะ เขากำลังเทน้ำอัดลมใส่ลงในแก้วใบที่สอง

ภาพที่สิบเอ็ด ก็เป็นแม่ค้าใช่ไหมคะ คนเดิมนะ อธิบายลักษณะแม่ค้าก็ภาพนี้เราเห็นชัดขึ้นคือแม่ค้ามีลักษณะอวบๆ นิดหน่อยเนอะ ไม่อ้วนมากใช่ไหมเป็นอวบๆ นะคะ แล้วก็มัดผมจุกนะขึ้นไปอยู่ด้านบน บนศีรษะ บนหัวนะคะ เขามีผมสีดำใช่ไหม แล้วก็มีผิวสีแทนนะ แม่ค้าก็ใส่แบบมีชุดกันเปื้อนด้วยนะคะ เป็นชุดแบบแม่ค้าแบบเรียบร้อยอะ มีชุดกันเปื้อนด้วย แล้วก็มือซ้ายถือก๋วยเตี๋ยวน้ำ มือขวาถือก๋วยเตี๋ยวแห้งนะคะ เราก็จะเห็นชามก๋วยเตี๋ยว ชามก๋วยเตี๋ยวน้ำอยู่ด้านซ้าย แล้วก็ชามก๋วยเตี๋ยวแห้งอยู่ด้านขวามือของแม่ค้า แม่ค้าก็กำลังเดินเอาก๋วยเตี๋ยวมาส่งให้ลูกค้า

ภาพที่สิบสองนะคะ สิบสองก็จะเห็นเป็นภาพของตะเกียบใช่ไหม มีคนกำลังแกะซองพลาสติกอยู่ แกะซองพลาสติกที่มีตะเกียบอยู่ด้านในใช่ไหม ตะเกียบอยู่ด้านในซองพลาสติกก็จะแกะตะเกียบออกมาหนึ่งคู่ใช่ไหมคะ ก็ดึงตะเกียบขึ้นมาจากซองพลาสติกนะคะ ดึงตะเกียบหนึ่งคู่ออกมาจากซองพลาสติก

ภาพที่สิบสาม เป็นภาพของช้อนใช่ไหมคะ มีช้อนอยู่หลายๆ คันอยู่ในกล่องใส่ช้อนนะคะ แล้วก็เราจะเห็นเป็นภาพมือใช่ไหมคะ กำลังเปิดฝา เปิดฝากล่องที่ใส่ช้อนอยู่เปิด เปิดฝาขึ้นมาแล้วก็หยิบช้อนขึ้นมาหนึ่ง หนึ่งคันจากในกล่องนะคะ เขาหยิบช้อนขึ้นมาหนึ่งคันจากในกล่อง ช้อนนี้เป็นช้อนแบบช้อนน้ำซุปนะคะ เป็นช้อนสั้นเนอะ เขาหยิบช้อนขึ้นมาหนึ่งคัน แล้วหลังจากนั้นเขาก็เช็ดทำความสะอาดด้วยกระดาษทิชชู่ใช่ไหมคะ เราจะเห็นช้อนสีฟ้าแล้วก็กำลังมีคนใช้กระดาษทิชชู่เช็ดทำความสะอาดอยู่ เพราะว่าคิดว่าอาจจะมีฝุ่นใช่ไหมคะ เพราะว่าอยู่ริมถนนอาจจะไม่สะอาดมาก ก็เช็ดฝุ่นออก เช็ดคราบควันคราบฝุ่นอะไรอย่างงี้ออกนะคะ เช็ดให้สะอาดด้วยกระดาษทิชชู่

ภาพที่สิบสี่ค่ะ ภาพที่สิบสี่ก็เป็นการปรุงเครื่องปรุงของก๋วยเตี๋ยวนะคะ ดูด้านซ้าย ด้านซ้ายก็กำลังเทลักษณะตัก เขาเรียกว่าตักเครื่องปรุงขึ้นมาใช่ไหมคะ แล้วก็เทใส่ลงไปในชามก๋วยเตี๋ยวของเราเองนะ ก็เครื่องปรุงอันนี้ก็เป็นอะไรคะ เป็นลักษณะผงๆ แดงๆ นะคะ ก็เรียกว่าพริกป่นนะ พริกป่นทำให้เผ็ดใช่ไหมคะ ถ้าใส่เยอะก็จะเผ็ดมากนะคะ ถ้าใครไม่ชอบก็ใส่น้อยๆ อันนี้ก็ใส่ลงไปอะหนึ่งช้อนอะ ใส่พริกป่นลงไปหนึ่งช้อน เป็นพริกป่นสีแดงที่มีรสชาติเผ็ด ส่วนภาพด้านขวาก็เป็นช้อนที่ใหญ่ขึ้นมาหน่อยใช่ไหมเป็นช้อนกลางนะ เรียกช้อนกลางหรือช้อนสั้น ก็ตักน้ำส้มขึ้นมา เขาเรียกว่าน้ำส้มสายชูซึ่งในน้ำส้มสายชูลักษณะจะเป็นแบบน้ำใสๆ นะ แล้วก็มีพริก มีพริกสดที่หั่นใส่ไว้อยู่ด้วยแต่พริกนั้นจะไม่ รสชาติจะไม่เผ็ดแล้วนะคะ ก็ตักน้ำส้มสายชูใส่ลงไปในชามก๋วยเตี๋ยวของเรา ซึ่งน้ำส้มสายชูทำให้รสชาติเปรี้ยวใช่ไหม ใครชอบมากก็ใส่มาก ใครไม่ชอบเปรี้ยวก็ใส่นิดเดียว

ภาพที่สิบห้า ภาพที่สิบห้าก็จะเห็นการปรุงเครื่องปรุงอีกใช่ไหมคะ คนที่ไม่ชอบใช่ไหมไม่ชอบกินรสชาติของแม่ค้า อาจจะชอบรสจัดก็จะปรุงเพิ่มเข้าไปอีก ภาพซ้ายนะคะ ก็จะเห็นขวดน้ำปลาใช่ไหม น้ำปลานี้จะอยู่ในขวด แล้วก็สีของน้ำปลาจะเป็นสีน้ำตาลเข้มนะคะ น้ำปลาทำให้มีรสชาติเค็ม เขาก็หยิบขวดน้ำปลา แล้วก็เทใส่ลงไปในชามก๋วยเตี๋ยวนะคะ ส่วนภาพกลางนะคะ เป็นภาพของน้ำตาลนะเครื่องปรุงที่เรียกว่าน้ำตาล น้ำตาลมีลักษณะเป็น เป็น เขาเรียกว่าอะไรอะ เป็นเม็ดเล็กนะ เป็นเหมือนทรายอะเป็นเหมือนทรายเม็ดเล็กๆ สีขาวนะคะ แล้วก็มีรสชาติหวานใช่ไหม ก็ตักน้ำตาลใส่ลงไป ถ้าคนไม่ชอบหวานก็ใส่น้อยๆ หลังจากนั้นขั้นตอนต่อไปสุดท้ายก็คือคนให้เข้ากันใช่ไหมคะ ผสมทุกอย่างให้เข้ากัน คนให้เข้ากัน ก็คือ ในภาพเราก็จะเห็นเขาเอามือจับตะเกียบใช่ไหมคะ แล้วก็คนๆๆ คนหลายๆ ครั้งนะคะ คนให้มันเข้ากันในชามก๋วยเตี๋ยวชามนี้

ภาพที่สิบหก เราก็เห็นเป็นผู้ชายทั้งสองคนกำลังกินก๋วยเตี๋ยวด้วยความเอร็ดอร่อยใช่ไหมคะ ในภาพเราก็จะเห็นเส้นก๋วยเตี๋ยวชัดมากขึ้นนะ เป็น ดูแล้วน่าจะเป็นเส้นเล็กใช่ไหมคะ เป็นเส้นก๋วยเตี๋ยวเส้นเล็ก เขากำลังใช้ตะเกียบนะ ผู้ชายทั้งสองคนเนี้ยกำลังใช้ตะเกียบ คีบนะ เขาเรียกว่าคีบเส้นก๋วยเตี๋ยวขึ้นมา กินนะ ด้วยความเอร็ดอร่อย กินแบบอร่อยมากๆ เลย ดูสังเกตจากท่าทางการกิน คือ ทั้งสองคนไม่พูดกันเลยนะกินอย่างเดียว แล้วสังเกตจากเส้น เป็นเส้นเล็กใช่ไหมคะ ซึ่งเวลาเราไปร้านก๋วยเตี๋ยวก็อาจจะมีหลายๆ เส้นให้เราเลือกใช่ไหม มีทั้งเส้นใหญ่ เส้นหมี่ วุ้นเส้น หมี่เหลือง หมี่ขาวนะคะ มีหลายชนิดเลยด้วยกันนะคะ ทั้งสองคนก็กินๆๆ ด้วยความอร่อย

ภาพที่สิบเจ็ด หลังจากกินก๋วยเตี๋ยวเสร็จแล้วก็รู้สึกยังไงคะ ร้อนรู้สึกหิวน้ำใช่ไหม เพราะว่ากิน เขาเรียกว่า กินก๋วยเตี๋ยวที่ร้อนแล้วก็มีรสชาติจัด เพราะว่าคนไทยเนี่ยจะชอบปรุงอาหารแบบมีรสชาติจัดใช่ไหมคะ ชอบใส่พริกเยอะๆ นะชอบกินเผ็ด พอร้อนด้วยแล้วก็เผ็ดด้วยก็ทำให้ผู้ชายคนนี้มีลักษณะคือ เหงื่อออกใช่ไหม เหงื่อออกด้วยความร้อนแล้วก็ เขาเรียกว่าอะไร จากความร้อนและความเผ็ดด้วย มีเหงื่อออก เขาก็เลยหยิบน้ำขึ้นมากินนะคะ เขาก็ดูดน้ำจากหลอดใช่ไหมคะ เพราะว่าในแก้วน้ำเนี่ย แก้วน้ำอัดลมเนี่ย จะมีหลอดอยู่ด้วย เขาก็เลยดูดน้ำจากหลอดนะคะ เขาก็ดื่มน้ำเข้าไปนะคะ จนหมดเนอะ

ส่วนภาพที่สิบแปด ก็เป็นภาพของชายทั้งสองคนใช่ไหมคะ ที่กินเสร็จเรียบร้อยแล้ว กินน้ำเสร็จเรียบร้อยแล้วนะคะ และต้องการจะไปจ่ายตังค์กับแม่ค้านะคะ ก็สมมุติว่าเท่าไหร่ดีอะ ก๋วยเตี๋ยวนี้ก็ประมาณ สองคนใช่ไหม สองคนก็ประมาณคนละสี่สิบ ก็เป็นแปดสิบนะ แล้วก็ค่าน้ำอีกสักคนละสิบบาท ก็เป็นรวมสองคนก็หนึ่งร้อยบาทพอดีนะคะ ทั้งสองคนก็เลยยื่นเงินให้แม่ค้าหนึ่งร้อยบาทนะคะ เงินเป็นสีเขียวนะคะ เขายื่นเงินหนึ่งร้อยบาทให้แม่ค้านะคะ แม่ค้าก็รับเงินไว้นะคะ ด้วยยิ้มแย้มนะ มีลูกค้า รับเงินไว้ รับเงินสีเขียวไว้

ค่ะ สำหรับภาพนี้ก็มีเพียงเท่านี้นะคะ แล้วพบกันใหม่ในภาพต่อๆ ไป สวัสดีค่ะ